Document ID: 31995D0570

Id-Deċiżjoni tal-Kunsill
tat-18 ta' Diċembru 1995
dwar il-konklużjoni ta' Ftehim bejn il-Komunità Ewropea u r-Repubblika tal-Peru dwar prekursuri u sustanzi kimiċi użati ta' spiss fil-manifattura illeċita ta' drogi narkotiċi jew sustanzi psikotropiċi
(95/570/KE)
IL-KUNSILL TA' L-UNJONI EWROPEA,
Wara li kkunsidra t-Trattat li jistabilixxi il-Komunità Ewropea, u b'mod partikulari l-Artikolu 113 tiegħu, flimkien ma' l-ewwel sentenza ta' l-Artikolu 228(2), u l-Artikolu 228(4) tiegħu,
Wara li kkunsidra r-rakkommandazzjoni mill-Kummissjoni,
Billi, fil-25 ta' Settembru 1995, il-Kunsill awtorizza lill-Kummissjoni biex tinnegozja, f'isem il-Komunità, ftehim dwar il-kontroll ta' prekursuri u sustanzi kimiċi ma' l-Istati Membri ta' l-Organizzazzjoni ta' Stati Amerikani, u bħala prijorita mal-Pajjiżi Membri tal-Ftehim ta' Kartagena; billi l-Kummissjoni, fuq il-bażi ta' din l-awtorizzazzjoni, temmet negozjati mar-Repubblika tal-Peru fit-13 ta' Novembru 1995;
Billi huwa xieraq ilii l-Ftehim bejn il-Komunità Ewropea u r-Repubblika tal-Peru dwar prekursuri u sustanzi kimiċi użati ta' spiss fil-manifattura illeċita ta' drogi narkotiċi jew sustanzi psikotropiċi għandu jkun approvat;
Billi huwa xieraq li l-Kunsill jawtorizza lill-Kummissjoni, f'konsultazzjoni mal-kumitat speċjali maħtur mill-Kunsill, tapprova modifikazzjonijiet f'isem il-Komunità fejn il-Ftehim jipprovdi għalihom li jkunu adottati mill-Grupp ta' Follow-Up Konġunt; billi, awtorizzazzjoni tali għandha tkun limitata għall-modifikazzjoni ta' l-Annessi mal-Ftehim safejn tikkonċerna sustanzi diġa koperti b'leġislazzjoni tal-Komunità dwar prekursuri u sustanzi kimiċi,
IDDEĊIEDA KIF ĠEJ:
Artikolu 1
Il-Ftehim bejn il-Komunità Ewropea u r-Repubblika tal-Peru dwar prekursuri u sustanzi kimiċi użati ta' spiss fil-manifattura illeċita ta' drogi narkotiċi jew sustanzi psikotropiċi huwa approvat f'isem il-Komunità.
It-test tal-Ftehim huwa meħmuż ma' din id-Deċiżjoni.
Artikolu 2
Il-President tal-Kunsill huwa b'dan awtorizzat jaħtar il-persuna bis-setgħa li jiffirma l-Ftehim.
Artikolu 3
Il-President tal-Kunsill għandu, f'isem il-Komunità, jiddepożita l-istrument li jipprovdi għalih l-Artikolu 12 tal-Ftehim [1].
Artikolu 4
1. Il-Komunità għandha tkun irrappreżentata fil-Grupp ta' Follow-Up Konġunt li jipprovdi għalih l-Artikolu 9 tal-Ftehim mill-Kummissjoni, megħjuna mir-rappreżentanti ta' l-Istati Membri.
2. Il-Kummissjoni hija awtorizzata tapprova, f'isem il-Komunità, modifikazzjonijiet għall-Annessi mal-Ftehim adottati mill Grupp ta' Follow-Up Konġunt permezz tal-proċedura preskritta fl-Artikolu 10 tal-Ftehim. Il-Kummissjoni għanda tkun megħjuna f'dan ix-xogħol b'kumitat speċjali maħtur mill-Kunsill u nkarigat bl-istabbiliment ta' pożizzjoni komuni.
3. L-awtorizzazzjoni li jirreferi għaliha l-paragrafu 2 għandha tkun limitata għal dawk is-sustanzi li huma diġa koperti mil-leġislazzjoni relevanti tal-Komunità dwar prekursuri u sustanzi kimiċi.
Artikolu 5
Din id-Deċiżjoni għandha tkun ippubblikata fil-Ġurnal Uffiċjali tal-Komunitajiet Ewropej.
Magħmula fi Brussel, fit-18 ta' Diċembru 1995.

Labels: 1
0
3
18
15